PATVIRTINTA:

„ISM Vadybos ir ekonomikos universitetas“, UAB

Rektoriaus 2024 m. balandžio 16 d.

Įsakymu Nr. 2024/01-07-33

#### Bakalauro studijų studentų ir laisvųjų klausytojų priėmimo į „ISM Vadybos ir ekonomikos universitetas“, UAB

#### taisyklės

1. **BENDROJI DALIS**
2. **Bendrosios nuostatos**
	1. Priėmimo į „ISM Vadybos ir ekonomikos universitetas“, UAB (toliau – ISM) taisyklės (toliau – Taisyklės) nustato tvarką, pagal kurią stojantieji priimami į ISM vykdomas bakalauro (pirmosios pakopos) studijų programas. Taip pat šios Taisyklės nustato stojančiųjų priėmimo į bakalauro laisvuosius klausytojus tvarką.
	2. ISM priima į šias universitetines bakalauro (pirmosios pakopos) studijų programas, vykdomas nuolatine studijų forma lietuvių/anglų arba anglų kalba. Užsienio šalių piliečiai turi galimybę visas programas studijuoti anglų kalba.

|  |  |  |  |  |  |
| --- | --- | --- | --- | --- | --- |
| **Valstybinis kodas** | **Studijų programa** | **Studijų trukmė** | **Programos apimtis** | **Suteikiamas kvalifikacinis laipsnis** | **Studijų kalba** |
| 6121LX008 | Verslo vadyba ir rinkodara | 3,5 metai | 210 ECTS | Verslo vadybos bakalauras | Lietuvių /anglų |
| 6121LX009 | Tarptautinis verslas ir komunikacija | 3.5 metai | 210 ECTS | Verslo vadybos bakalauras | Anglų |
| 6121JX012 | Ekonomika ir duomenų analitika | 3,5 metai | 210 ECTS | Socialinių mokslų bakalauras | Lietuvių /anglų |
| 6123JX001 | Ekonomika ir politika | 3,5 metai | 210 ECTS | Socialinių mokslų bakalauras | Anglų |
| 6121LX006 | Finansai | 3.5 metai | 210 ECTS | Verslo vadybos bakalauras | Anglų |
| 6121LX075 | Verslumas ir inovacijos | 3 metai | 180 ETCS | Verslo vadybos bakalauras | Anglų |

* 1. Priėmimas į ISM bakalauro studijų programas vykdomas konkurso būdu, šiais etapais:

1.3.1. ISM išankstinis priėmimas Lietuvos Respublikos piliečiams;

1.3.2. ISM išankstinis priėmimas ne Lietuvos Respublikos piliečiams;

1.3.3. ISM bendrasis priėmimas Lietuvos Respublikos piliečiams, kurį organizuoja Lietuvos aukštųjų mokyklų asociacija, įstatymų numatyta tvarka;

1.3.4. ISM vidinis priėmimas, taikomas Lietuvos Respublikos piliečiams;

1.3.5. ISM pagrindinis priėmimas, taikomas ne Lietuvos Respublikos piliečiams;

1.3.6. ISM papildomas priėmimas, taikomas ne Lietuvos Respublikos piliečiams.

* 1. Priėmimo etapai Lietuvos Respublikos piliečiams yra aprašyti šių Taisyklių Priede Nr. 1, užsienio valstybių piliečiams – Priede Nr. 2.
	2. ISM priėmimo etapų datos yra skelbiamos ISM interneto svetainėje [ism.lt](https://www.ism.lt/priemimas/).
	3. ISM priėmimo eiga:

1.6.1. prašymo priimti studijuoti pateikimas [apply.ism.lt](https://my.ism.lt/Account/Login?ReturnUrl=%2F) elektroninėje sistemoje;

1.6.2. dokumentų, nurodytų šių Taisyklių 3 punkte, pateikimas [apply.ism.lt](https://my.ism.lt/Account/Login?ReturnUrl=%2F) elektroninėje sistemoje;

1.6.3. stojamosios studijų įmokos, jei ji numatyta, sumokėjimas;

1.6.4. dalyvavimas motyvaciniuose pokalbiuose, jei jie numatyti;

1.6.5. kvietimo studijuoti paskelbimas;

 1.6.6. studijų sutarties pasirašymas;

1.6.7. avanso, jei jis numatytas, sumokėjimas.

* 1. Stojantieji, pateikę prašymus priimti studijuoti, [ism.lt](https://www.ism.lt/priemimas/) svetainėje nustatytomis datomis pateikia reikalingus dokumentus. Pateikus ne visus reikalingus dokumentus, prašymas priimti studijuoti nenagrinėjamas.
	2. Stojantieji į studijų programas konkursinio balo mažėjimo tvarka rikiuojami į konkursinę eilę kiekvienoje studijų programoje. Informacija konkursiniam balui sudaryti imama iš atitinkamų išsilavinimą patvirtinančių dokumentų, nurodytų šių Taisyklių Prieduose Nr. 1 ir Nr. 2, ir jei numatyta, motyvacijos vertinimo bei papildomų balų. Stojančiųjų, surinkusių vienodą konkursinį balą, atvejai yra nagrinėjami ISM Priėmimo komisijos posėdyje. Konkursinę eilę tvirtina ISM Priėmimo komisija.
	3. Pakviestaisiais studijuoti studijų programoje laikomi stojantieji, kurių konkursiniai balai yra aukščiausi konkursinėje eilėje ir kurie patenka į ISM nustatytą studijų kvotą.
	4. Stojantysis kviečiamas studijuoti į tą studijų programą, kuri nurodyta aukštesniu prioritetu (prašymo pageidavimų sąraše yra aukščiau). Stojančiojo kvietimas studijuoti priklauso nuo prašyme išdėstytų prioritetų, konkursinio balo ir stojimo į studijų programą konkursinės eilės. Nelikus vietų stojančiojo pirmuoju numeriu nurodytoje studijų programoje, stojantysis kviečiamas studijuoti į sekančiu numeriu nurodytą studijų programą.
	5. Studentais laikomi tie asmenys, kurie su ISM pasirašo studijų sutartį (arba sąlyginę studijų sutartį, kai įvykdo joje nurodytus reikalavimus) ir jų duomenys yra įkelti į studentų registrą. Per Taisyklėse nustatytą terminą nesudarius studijų sutarties, pakvietimas studijuoti ISM netenka galios.
	6. Stojančiųjų priėmimo klausimus sprendžia ir tvirtina ISM Priėmimo komisija, kurią sudaro:

1.12.1. Pardavimų vadovas;

1.12.2. Pardavimų ir rinkodaros direktorius;

1.12.3. Studijų direktorius;

1.12.4. Akademinių reikalų direktorius;

1.12.5. Studijų ir mokslo prorektorius.

* 1. Bakalauro (pirmosios pakopos) studijos yra mokamos. Aktualios studijų kainos yra nurodytos [www.ism.lt/bakalauro-studijos](http://www.ism.lt/bakalauro-studijos).
1. **Priėmimo reikalavimai**
	1. Į bakalauro studijų programas bus priimami stojantieji, turintys ne žemesnį nei vidurinį išsilavinimą ir surinkę ne mažesnį nei 5,4 konkursinį balą, formuojamą iš Taisyklių 1-ojo priedo 4.1 punkte nurodytų egzaminų bei išlaikę 3 valstybinius brandos egzaminus (matematiką, lietuvių kalbą bei trečią pasirenkamą), kurių aritmetinis vidurkis ne žemesnis nei 36 balai. Baigusiems mokyklą 2023 metais ir anksčiau, bei užsienyje diplomą įgijusiems stojantiesiems, taikomas tik minimalaus konkursinio balo reikalavimas.
2. **Prašymų studijuoti pateikimo ir priėmimo tvarka**
	1. Prašymai priimti studijuoti (įskaitant prašymą studijuoti aukštesniajame kurse ir studijuoti laisvojo klausytojo statusu) pateikiami ir koreguojami interneto sistemoje apply.ism.lt. Kartu su prašymu būtina pateikti šiuos dokumentus:
		1. Brandos atestato ir jo priedo arba kitų vidurinį ar jam prilygintą išsilavinimą liudijančių dokumentų kopijas (Lietuvos piliečiams šis dokumentas paimamas iš bendrojo priėmimo sistemos LAMA BPO ir atskirai jo kelti į ISM vidinę priėmimų sistemą nereikia);
		2. paso ar asmens tapatybės kortelės kopiją;
		3. dokumento, patvirtinančio pavardės keitimą, jei ne visi pateikiami dokumentai yra išduoti ta pačia pavarde, kopiją;
		4. pažymėjimų ar diplomų, jei už juos pridedami papildomi balai, kopijas;
		5. motyvacinį laišką arba motyvacinį video. Lietuvos piliečiams šis reikalavimas galioja tik stojant išankstinio priėmimo metu, užsienio šalių piliečiams galioja stojant visais etapais.
		6. Stojamosios studijų įmokos apmokėjimo kvito kopiją;
		7. Foto nuotrauką (3x4 cm);
		8. anglų kalbos lygį patvirtinančių dokumentų kopijas – reikalavimas keliamas ne LR piliečiams. Balų konvertavimas nustatomas pagal Lietuvos Respublikos švietimo ir mokslo ministro nustatytą tvarką. ISM anglų kalbos testo konvertavimo skalė pateikiama Taisyklių 5 priede.
	2. Dokumentai turi būti pateikti lietuvių arba anglų kalba. Jei dokumentai išduoti kita kalba, jie privalo būti išversti į lietuvių arba anglų kalbą ir patvirtinti notaro.
	3. Stojantieji, įgiję vidurinį išsilavinimą Nigerijoje arba Ganoje, privalo pateikti papildomus dokumentus: 1 metų vidurinio formaliojo išsilavinimo įrodymą. Kitais atvejais, atsižvelgiant į pateiktą kvalifikaciją, stojantiesiems gali būti iškelti papildomi reikalavimai.
	4. Stojantieji, pasirašę sąlyginę studijų sutartį, įsipareigoja registruotis LAMA BPO sistemoje patvirtinta bendrojo priėmimo tvarka. Studijų sutartis įsigalioja stojančiajam gavus kvietimą studijuoti ISM LAMA BPO sistemoje. Reikalavimas keliamas tik LR piliečiams.
3. **Stojamoji studijų įmoka**
	1. Stojamoji studijų įmoka turi būti sumokėta per ISM vidinę priėmimų sistemą arba pervesta į ISM sąskaitą nurodytais rekvizitais:

|  |  |
| --- | --- |
| Gavėjas | „ISM Vadybos ir ekonomikos universitetas“, UAB |
| Gavėjo kodas | 111963319 |
| Mokėtojo kodas | 11999998 |
| Įmokos pavadinimas | “Stojimo mokestis” |
| Įmokos kodas | 190 |
| Studijų kodas | 110 |
| Įmoką priimanti įstaiga | Luminor Bank AS, banko kodas 40100, A. S. LT574010049500436891 |
| SWIFT kodas | AGBLLT2X |

* 1. Stojamosios studijų įmokos dydis į bakalauro studijų programas yra skelbiamas ISM interneto svetainėje.
	2. Stojamoji studijų įmoka yra negrąžinama.
1. **Priėmimo įforminimas**
	1. Stojantieji, pakviesti studijuoti į ISM, per šių taisyklių Prieduose Nr. 1 ir Nr. 2 nustatytą laikotarpį turi su ISM sudaryti studijų sutartį ir atlikti avansinį mokėjimą, skelbiamą ISM interneto svetainėje ism.lt (jei taip nurodyta).
	2. Sudarant studijų sutartį nuotoliniu būdu (elektroninė studijų sutartis), ISM turi teisę paprašyti visų prašyme nurodytų dokumentų originalus pateikti pirmąją studijų dieną atvykus į ISM.
	3. Pirmame kurse paskaitų lankomumas yra privalomas. Stojantieji, pasirašydami studijų sutartį, įsipareigoja pirmame kurse nepraleisti daugiau kaip 25%.
2. **Ginčų nagrinėjimas**
	1. Stojančiųjų apeliacijos dėl priėmimo į studijų programas procedūrinių pažeidimų, stojamųjų egzaminų ar motyvacinių pokalbių procedūrinių pažeidimų, techninių konkursinio balo skaičiavimo klaidų ir kitais tiesiogiai su priėmimo procedūromis susijusiais klausimais teikiamos ISM Priėmimo komisijai interneto svetainėje ism.lt/priemimas nurodytomis datomis.
	2. Apie sprendimą stojantysis yra informuojamas elektroniniu paštu per 7 darbo dienas nuo apeliacijos pateikimo dienos.
3. **Baigiamosios nuostatos**
	1. Visais Taisyklėse nenumatytais atvejais sprendimus su priėmimu susijusiais klausimais priima ISM Priėmimo komisija.
	2. Taisyklės gali būti keičiamos, papildomos arba pripažįstamos netekusiomis galios ISM rektoriaus įsakymu.
	3. Informacija apie priėmimo tvarką ISM teikiama el. paštu: bs@ism.lt.

**8. Priedai:**

**8.1. PRIEDAS** **NR. 1.** PRIĖMIMAS Į BAKALAURO (PIRMOSIOS PAKOPOS) STUDIJŲ PROGRAMAS LIETUVOS RESPUBLIKOS PILIEČIAMS;

**8.2 PRIEDAS NR. 2.** PRIĖMIMAS Į BAKALAURO (PIRMOSIOS PAKOPOS) STUDIJŲ PROGRAMAS NE LIETUVOS RESPUBLIKOS PILIEČIAMS;

**8.3 PRIEDAS NR. 3.** PRIĖMIMAS Į BAKALAURO (PIRMOSIOS PAKOPOS) LAISVUOSIUS KLAUSYTOJUS;

**8.4 PRIEDAS NR. 4.** PRIĖMIMAS Į BAKALAURO (PIRMOSIOS PAKOPOS) AUKŠTESNIUS STUDIJŲ KURSUS;

**8.5 PRIEDAS NR. 5.** Anglų kalbos rezultatų pavertimo į 10 balų vertinimo skalę schema;

**PRIEDAS NR. 1**

**PRIĖMIMAS Į BAKALAURO (PIRMOSIOS PAKOPOS) STUDIJŲ PROGRAMAS LIETUVOS RESPUBLIKOS PILIEČIAMS**

1. **ISM bendrasis priėmimas**
	1. Bendrasis priėmimas į Lietuvos aukštąsias mokyklas vykdomas vadovaujantis Lietuvos Respublikos švietimo ir mokslo ministerijos įgaliotos institucijos – Lietuvos aukštųjų mokyklų asociacijos bendrajam priėmimui organizuoti (toliau – LAMA BPO) patvirtinta bendrojo priėmimo tvarka. Išsami informacija apie Bendrojo priėmimo tvarką ir datas skelbiama LAMA BPO interneto svetainėje [www.lamabpo.lt](http://www.lamabpo.lt).
	2. Bendrojo priėmimo į Lietuvos aukštąsias mokyklas metu stojantieji gali pretenduoti į valstybės nefinansuojamas studijų vietas ir valstybės nefinansuojamas studijų vietas su valstybine studijų stipendija.
	3. Studijų sutartys su pakviestaisiais studijuoti pasirašomos po kiekvieno kvietimo studijuoti paskelbimo.
	4. Asmenims, vidurinį išsilavinimą įgijusiems anksčiau nei einamaisiais metais ir stojantiems į valstybės finansuojamas ir nefinansuojamas studijų vietas, taikoma [Lietuvos Respublikos mokslo ir studijų įstatymo 59 straipsnio 1 dalis](https://e-seimas.lrs.lt/portal/legalAct/lt/TAD/TAIS.343430/asr) ir kiti Lietuvos Respublikos švietimo, mokslo ir sporto ministro nustatyti mokymosi rezultatų minimalūs rodikliai.
	5. Asmenys, baigę mokyklas einamaisiais metais, dalyvaujantys bendrajame priėmime, privalo atitikti Taisyklių bendrosios dalies 2.1 punkte nurodytus reikalavimus.
2. **ISM išankstinis priėmimas**
	1. ISM išankstinio priėmimo metu stojantysis gali pretenduoti į Taisyklių bendrosios dalies 1.2 punkte nurodytas studijų programas ir pasirašyti sąlyginę studijų sutartį.
	2. Prašymus studijuoti ISM išankstinio priėmimo metu stojantysis turi pateikti nuo sausio 1 iki balandžio 30 d. Tikslios priėmimo datos skelbiamos ISM interneto svetainėje www.ism.lt/priemimas iki einamųjų metų sausio 1 d.
	3. Prašymas studijuoti bakalauro studijų programose pateikiamas Taisyklių bendrosios dalies 4 punkte nurodyta tvarka. Be šiame punkte nurodytų dokumentų, kartu su prašymu papildomai turi būti pateikiami šie dokumentai:
		1. užpildyta speciali 10 – 12 klasių pažymių išrašo forma (pateikiama ISM interneto svetainėje: [www.ism.lt/priemimas](file:///C%3A%5CUsers%5Caisrim%5CAppData%5CLocal%5CMicrosoft%5CWindows%5CINetCache%5CContent.Outlook%5CYUVOH2P8%5Cwww.ism.lt%5Cpriemimas)), pasirašyta mokyklos vadovo, jei stojantysis išsilavinimą planuoja įgyti einamaisiais metais ir dar nėra gavęs vidurinį išsilavinimą patvirtinančių dokumentų;
		2. brandos atestato ir jo priedo arba kitų vidurinį ar jam prilygintą išsilavinimą liudijančių dokumentų kopijos pateikiamos, jei asmuo išsilavinimą įgijo anksčiau nei einamaisiais metais.
	4. ISM išankstinio priėmimo metu apskaičiuojamas **išankstinio priėmimo konkursinis balas**, pagal kurį sudaroma konkursinė eilė. Išankstinio priėmimo konkursinio balo sandara paaiškinama žemiau ir pateikiama 1 Lentelėje:
		1. ISM išankstinio priėmimo balas lygiomis dalimis susideda iš mokyklos metinių pažymių vidurkio ir motyvacijos studijuoti vertinimo. Prie apskaičiuoto balo pridedami papildomi balai, vadovaujantis šio priedo 6 punkte nustatyta tvarka.
		2. Metinių pažymių vidurkis yra skaičiuojamas iš 10-11 klasių metinio ir 12 klasės pirmojo pusmečio šių dalykų A lygio pažymių vidurkio, turinčio skirtingus svertinius koeficientus: matematikos - 40%, lietuvių kalbos - 30% ir anglų kalbos - 30%. Pateikus B lygio pažymį, jis dalinamas per pusę.
		3. Motyvacija studijuoti vertinama motyvacinio pokalbio metu, vedant vidurkį iš motyvacinio laiško/video balo ir motyvacinio pokalbio balo. Motyvacinį pokalbį vykdo motyvacinė komisija, kurią sudaro ne mažiau kaip 2 nariai, iš kurių bent vienas yra ISM akademinis darbuotojas. Pokalbis vykdomas lietuvių ir anglų kalbomis. Motyvacija vertinama 10 balų sistemoje.

**Lentelė 1: ISM išankstinio priėmimo konkursinio balo sandara**

|  |
| --- |
| **ISM išankstinio priėmimo konkursinio balo sandara** |
|  | **50% balo:****10-11 klasės metinių pažymių ir 12 klasės pirmo pusmečio pažymių vidurkis** | **50% balo:****motyvacijos studijuoti vertinimas** |
| **Dalykas** | Matematika | Lietuvių kalba | Anglų kalba | Motyvacinio laiško/video ir motyvacinio pokalbio vertinamasis balas |
| **Svertinis koeficientas** | 0,4 | 0,3 | 0,3 | 1 |

* + 1. Jei stojantysis yra įgijęs vidurinį išsilavinimą, jo pažymių vidurkis skaičiuojamas šio priedo 4.1 punkte nustatyta tvarka.
	1. ISM išankstinio priėmimo metu gali būti paskirta ISM stipendija. Sprendimą dėl priėmimo ir stipendijos skyrimo priima ISM Priėmimo komisija, atsižvelgdama į stojančiojo išankstinio priėmimo konkursinį balą. Stipendijų skyrimo sąlygos apibrėžtos ISM Mokesčio už studijas nuolaidų ir stipendijų skyrimo tvarkoje.
	2. Su išankstinio priėmimo metu pakviestaisiais studijuoti stojančiaisiais pasirašoma sąlyginė studijų sutartis, kuri įsigalioja stojančiajam pateikus šių Taisyklių reikalavimus atitinkančius dokumentus. Jei asmuo iki rugpjūčio 5 d. neatitinka Taisyklių bendrosios dalies 2.1 ir 3.4 punktuose nustatytų priėmimo reikalavimų, ISM turi teisę vienašališkai nutraukti sąlyginę studijų sutartį.
1. **ISM vidinis priėmimas**
	1. ISM vidinio priėmimo metu stojantysis gali pretenduoti į Taisyklių bendrosios dalies 1.2. punkte nurodytas studijų programas ir gauti studijų stipendijas, nurodytas ISM Mokesčio už studijas nuolaidų ir stipendijų skyrimo tvarkoje, jeigu lieka vietų po išankstinio priėmimo.
	2. ISM vidinis priėmimas vyksta [www.ism.lt](http://www.ism.lt) interneto svetainėje nustatytomis datomis.
	3. Prašymas studijuoti bakalauro studijų programose pateikiamas Taisyklių bendrosios dalies 3 punkte nurodyta tvarka. Be Taisyklių bendrosios dalies 3 punkte nurodytų dokumentų, kartu su prašymu papildomai turi būti pateikiamos brandos atestato ir jo priedo arba kitų vidurinį ar jam prilygintą išsilavinimą liudijančių dokumentų kopijos.
	4. Siekiant įvertinti stojančiojo motyvaciją studijuoti ir/arba skirti stipendiją, ISM vidinio priėmimo metu gali būti organizuojami motyvaciniai pokalbiai.

1. **Konkursinio balo sandara turintiems brandos atestatą**
	1. Stojančiųjų į ISM bakalauro studijų programas konkursinis balas formuojamas iš Lentelėje 2 šių mokomųjų dalykų valstybinių egzaminų. Stojančiųjų konkursinį balą sudaro vidurinio išsilavinimo diplomo dalykų įvertinimų, padaugintų iš svertinių koeficientų, suma.

**Lentelė 2: ISM konkursinio balo sandara**

|  |
| --- |
| **ISM konkursinio balo sandara** |
| **Dalykas** | Matematika | Lietuvių kalba ir literatūra | Istorija arba informacinės technologijos, arba geografija arba užsienio kalba | Bet kuris dalykas, nesutampantis su kitais (jei jo nėra, imamas metinis pažymys. Metinių pažymių ir mokyklinių egzaminų įvertinimų perskaičiavimai į valstybinio egzamino atitikmenį yra pateikiami Lietuvos Respublikos Švietimo, mokslo ir sporto ministro [įsakyme](https://e-seimas.lrs.lt/portal/legalAct/lt/TAD/56ba28e0521e11ec86bdcb0a6d573b32?positionInSearchResults=0&searchModelUUID=5ca13a8a-1893-401c-b76c-dda348537577)). |
| **Svertinis koeficientas** | 0,4 | 0,2 | 0,2 | 0,2 |

* 1. ISM konkursinis balas apskaičiuojamas naudojantis LAMA BPO elektroninėje sistemoje skelbiama [skaičiuokle](https://lamabpo.lt/pirmosios-pakopos-ir-vientisosios-studijos/konkursinio-balo-skaiciuokle/).
	2. Stojantiesiems vietoje užsienio kalbos (t. y. bet kurios, kuri nėra gimtoji) valstybinio brandos egzamino įvertinimo ar metinio pažymio gali būti skaičiuojamas tarptautinio užsienio kalbos egzamino įvertinimas (IELTS, TOEFL, Cambridge English test, PTE), kuris yra konvertuojamas į valstybinio brandos egzamino atitikmenį. Konvertavimas yra pateikiamos Lietuvos Respublikos švietimo ir mokslo ministro 2020 m. gegužės 12 d. įsakyme Nr. V-706 [„Dėl Tarptautinių užsienio kalbų egzaminų įvertinimų įskaitymo ir atitikmenų valstybinių užsienio kalbų brandos egzaminų įvertinimams nustatymo tvarkos aprašo patvirtinimo“.](https://www.e-tar.lt/portal/legalAct.html?documentId=0f0b6aa0943711ea9515f752ff221ec9)
	3. Stojamasis konkursinis balas stojantiesiems į ISM bakalauro studijų programas, išsilavinimą įgijusiems užsienyje arba baigusiems tarptautinio bakalaureato programą, yra formuojamas bei papildomi balai skiriami remiantis Lietuvos Respublikos Švietimo ir mokslo ministro įsakymais.
	4. Atleistiems nuo valstybinių egzaminų dėl ligos arba turintiems įgytų ar įgimtų sutrikimų reikia pateikti vidurinį išsilavinimą patvirtinantį dokumentą bei dokumentą, įrodantį, kad asmuo yra atleistas nuo egzaminų. Asmenų, atleistų nuo egzaminų, priėmimo į ISM klausimą svarsto ir nutarimą priima ISM Priėmimo komisija.
1. **Papildomi balai**

5.1. Stojantiems į ISM už ypatingus pasiekimus prie konkursinio balo pridedami papildomi balai, nurodyti 3 lentelėje. Vadovaujantis valstybiniais kriterijais, papildomi balai skiriami vertinant 10–12 klasėse per olimpiadas ir konkursus parodytus pasiekimus. Už to paties dalyko olimpiadą arba tą patį konkursą papildomas balas (didžiausias) pridedamas vieną kartą, už skirtingų dalykų olimpiadas skirti papildomi balai sumuojami vieną kartą. ISM papildomi balai nesumuojami, imamas didžiausias balas. Skiriant ISM numatytus papildomus balus vertinami 11-12 klasėse gauti pasiekimai.

**Lentelė 3. Papildomų balų skyrimas:**

|  |  |
| --- | --- |
| **Valstybiniai kriterijai skiriant papildomu balus** | **Balai** |
| Pirmojo arba antrojo dalyko brandos darbo ne žemesnis kaip 9 įvertinimas | 0,25 |
| Baigti baziniai kariniai mokymai arba atlikta nuolatinė privalomoji pradinė karo tarnyba | 0,5 |
| Tarptautinių olimpiadų, konkursų prizinės vietos.Vertinami tik 10–12 klasių (gimnazijos II–IV klasių) olimpiadų ir konkursų laimėjimai. Už to paties dalyko olimpiadą ar konkursą balas (didžiausias) skaičiuojamas tik vieną kartą, už skirtingų dalykų olimpiadas skirti papildomi balai sumuojami | aukso medalis arba 1 vieta – 2,5 balo;sidabro medalis arba 2 vieta – 1,5 balo;bronzos medalis arba 3 vieta – 1 balas |
|  Šalies olimpiadų ir konkursų prizinės vietos.Vertinami tik 10–12 klasių (gimnazijos II–IV klasių) olimpiadų ir konkursų laimėjimai. Už to paties dalyko olimpiadą ar konkursą balas (didžiausias) skaičiuojamas tik vieną kartą, už skirtingų dalykų olimpiadas skirti papildomi balai sumuojami. | 1 vieta – 1,5 balo;2 vieta – 1 balas;3 vieta – 0,5 balo |
| Stojantiesiems į universitetinių studijų programas ir baigusiesiems tos pačios švietimo srities profesinio mokymo programas su pagyrimu | 1 balas |
| Užsienio lietuviams (jais laikomi Lietuvos Respublikos piliečiai, ne mažiau kaip 3 metus gyvenantys užsienyje, ir lietuvių kilmės užsieniečiai, jų vaikai, vaikaičiai, provaikaičiai). | 1 balas |
| Žemiau išvardintų užsienio lietuvių mokyklų absolventams:Vasario 16-osios gimnazija (Vokietijoje);Punsko Kovo 11-osios licėjus (Lenkijoje);Maskvos Jurgio Baltrušaičio mokykla (Rusijoje);Rygos lietuvių vidurinė mokykla (Latvijoje);Pelesos ir Rimdžiūnų vidurinės mokyklos (Baltarusijoje);Briuselio II Europos mokyklos. | 1 balas |
| Dalyvavusiems programų: „Erasmus+“, „Europos solidarumo korpusas finansuotuose tarptautinės savanoriškos veiklos projektuose arba programoje „Nacionalinėje jaunimo savanoriškos veiklos programoje“, kurioje savanoriška veikla truko ne mažiau kaip 3 mėnesius, arba „Jaunimo savanoriškos tarnybos“ programoje, kurioje savanoriška veikla truko ne mažiau kaip 6 mėnesius. | 0,25 balo |
| **ISM kriterijai skiriant papildomus balus\*** | **Balai**  |
| Baigusiems Tarptautinio bakalaureato programą      | 0,30 balo |
| Gavusiems Lietuvos Junior Achievement pažymėjimą su pagyrimu | 0,20 balo |
| Gavusiems Nacionalinės moksleivių akademijos baigimo diplomą | 0,20 balo |
| Gavusiems Nacionalinės moksleivių akademijos ugdymo programos dalyvio pažymėjimą | 0,10 balo |
| Gavusiems „ISM Insider“ pažymėjimą | 0,15 balo |
| Gavusiems ISM Verslo klasės baigimo pažymėjimą | 0,2 balo |
| Gavusiems ISM Verslumo klubo baigimo pažymėjimą | 0,3 balo |
| ISM Verslumo klubo nariams, pristačiusiems verslo idėjas | 0,4 balo |
| Dalyvavusiems ISM moksleivių verslo dirbtuvėse (Hakatonas) | 0,2 balo |
| Dalyvavusiems šalies ekonomikos olimpiadoje ir patekusiems į jos finalą | 0,3 balo |
| Gavusiems „Įdomiosios politikos“ mokyklos sertifikatą\*\* | 0,2 balo |

*\*Papildomi ISM balai pridedami stojant per išankstinį priėmimą. Stojant per bendrąjį priėmimą ir per ISM vidinį priėmimą ISM papildomi balai pridedami tik pretenduojant į valstybės nefinansuojamas studijų vietas ir pasiekus minimalų konkursinį balą. Papildomi ISM balai nesisumuoja (pridedamas aukščiausias turimas balas).Turimi sertifikatai turi būti ne senesni nei dviejų metų.*

*\*\*Tik stojantiems į Ekonomikos ir politikos studijų programą.*

**PRIEDAS 2.**

**PRIĖMIMAS Į BAKALAURO (PIRMOSIOS PAKOPOS) STUDIJŲ PROGRAMAS NE LIETUVOS RESPUBLIKOS PILIEČIAMS**

1. **Bendrieji reikalavimai**
	1. Stojantieji privalo atitikti vieną iš šių, anglų kalbos mokėjimą patvirtinančių, reikalavimų:
		1. ISM anglų kalbos testo įvertinimas (minimaliai surinkti 55 balai);
		2. TOEFL (minimaliai surinkta IBT 60 taškų);
		3. IELTS (minimaliai surinkti 6 taškai ir ne mažiau 5.0 kiekvienoje dalyje);
		4. Cambridge English test angl. Level B2 Certificate (minimaliai surinkti 165 taškai);
		5. PTE (minimaliai išlaikytas pirmo lygio sertifikatas);
		6. Stojantieji iš Latvijos ir Estijos anglų kalbos žinias gali patvirtinti pagal valstybinio anglų kalbos egzamino rezultatą (kuris turi atitikti B2 arba Upper Intermediate kalbos lygį).
	2. Išsilavinimą įgiję anglų kalba, gali būti atleidžiami nuo anglų kalbos testo (taikoma stojantiesiems iš ES, EEE, NVS ir Rytų partnerystės šalių).
2. **ISM išankstinis priėmimas**
	1. ISM išankstinio priėmimo metu stojantysis gali pretenduoti į Taisyklių bendrosios dalies 1.2 punkte nurodytas studijų programas ir pasirašyti sąlyginę studijų sutartį.
	2. Prašymus studijuoti ISM išankstinio priėmimo metu stojantysis turi pateikti nuo lapkričio 1 iki balandžio 30 d. Tikslios priėmimo datos skelbiamos ISM interneto svetainėje ism.lt/priemimas iki einamųjų metų lapkričio 1 d.
	3. Prašymas studijuoti bakalauro studijų programose pateikiamas Taisyklių bendrosios dalies 4 punkte nurodyta tvarka. Be šiame punkte nurodytų dokumentų, kartu su prašymu papildomai turi būti pateikiami šie dokumentai:
		1. pastarųjų 1,5 metų vidurinės mokyklos pažymių išrašas, jei asmuo išankstinio priėmimo metu dar nėra įgijęs vidurinio ar jam prilyginto išsilavinimo;
		2. brandos atestato ir jo priedo arba kitų vidurinį ar jam prilygintą išsilavinimą liudijančių dokumentų kopijos pateikiamos, jei asmuo išsilavinimą įgijo anksčiau nei einamaisiais metais.
	4. ISM išankstinio priėmimo metu apskaičiuojamas išankstinio priėmimo konkursinis balas, pagal kurį sudaroma konkursinė eilė. Išankstinio priėmimo konkursinio balo sandara paaiškinama žemiau ir pateikiama 1 Lentelėje:
	5. ISM išankstinio priėmimo balas lygiomis dalimis susideda iš mokyklos metinių pažymių vidurkio ir motyvacijos studijuoti vertinimo. Prie apskaičiuoto balo pridedami papildomi balai, vadovaujantis šio priedo 6 punkte nustatyta tvarka.
	6. Metinių pažymių vidurkis yra skaičiuojamas iš 11 klasės metinio ir 12 klasės pirmojo pusmečio šių dalykų A lygio pažymių vidurkio, turinčio skirtingus svertinius koeficientus: matematikos - 40%, gimtosios kalbos/ antrosios užsienio kalbos/ istorijos/ geografijos/ biologijos/ informacinių technologijų - 30% ir anglų kalbos - 30%. Pateikus B lygio pažymį, jis dalinamas per pusę.
	7. Motyvacija studijuoti vertinama motyvacinio pokalbio metu, vedant vidurkį iš motyvacinio laiško/video balo ir motyvacinio pokalbio balo. Motyvacinį pokalbį vykdo motyvacinė komisija, kurią sudaro ne mažiau kaip 2 nariai, iš kurių bent vienas yra ISM akademinis darbuotojas. Pokalbis vykdomas anglų kalba. Motyvacija vertinama 10 balų sistemoje. Po motyvacinio pokalbio, motyvacinė komisija gali paprašyti papildomai išlaikyti ISM anglų kalbos testą.

**Lentelė 1: ISM išankstinio priėmimo konkursinio balo sandara**

|  |
| --- |
| **ISM išankstinio priėmimo konkursinio balo sandara** |
|  | **50% balo:****11 klasės metinių pažymių ir 12 klasės pirmo pusmečio pažymių vidurkis** | **50% balo:****motyvacijos studijuoti vertinimas** |
| **Dalykas** | Matematika | Gimtoji ar antroji užsienio kalba/ istorija/ geografija/ biologija/ informacinės technologijos | Anglų kalba | Motyvacinio laiško/video ir motyvacinio pokalbio vertinamasis balas |
| **Svertinis koeficientas** | 0,4 | 0,3 | 0,3 | 1 |

* 1. Jei stojantysis yra įgijęs vidurinį išsilavinimą, jo pažymių vidurkis skaičiuojamas šio priedo 2.6 punkte nustatyta tvarka.
	2. ISM išankstinio priėmimo metu gali būti paskirta ISM stipendija. Norintys gauti stipendiją privalo išpildyti ISM išankstinio priėmimo reikalavimus bei išlaikyti stipendijų testą, apie kurio sąlygas ir laikymo datą informuoja ISM atstovas, kandidatui pilnai pateikus stojimo dokumentus ir sulaukus sąlyginio kvietimo studijuoti. Sprendimą dėl priėmimo ir stipendijos skyrimo priima ISM Priėmimo komisija, atsižvelgdama į stojančiojo išankstinio priėmimo konkursinį balą bei laikomo stipendijų testo rezultatą. Stipendijų skyrimo sąlygos apibrėžtos ISM Mokesčio už studijas nuolaidų ir stipendijų skyrimo tvarkoje.
	3. Su ISM išankstinio priėmimo metu pakviestaisiais studijuoti stojančiaisiais pasirašoma sąlyginė studijų sutartis, kuri įsigalioja kandidatui pateikus šių Taisyklių reikalavimus atitinkančius dokumentus. Jei asmuo iki rugpjūčio 5 d. neatitinka šio priedo 1.3 punkte nustatytų minimalių priėmimo sąlygų ir nepateikia tai įrodančių dokumentų, ISM turi teisę vienašališkai nutraukti studijų sutartį.
	4. Stojantieji, pasirašę sąlygines studijų sutartis iki gegužės 31 d., turi pervesti į Universiteto sąskaitą 500 EUR studijų vietos rezervavimo mokestį, kuris yra išskaičiuojamas iš mokėtinos studijų kainos už rudens semestrą. Nutraukus studijų sutartį rezervacijos mokestis nėra grąžinamas.
	5. ISM Priėmimo komisijos sprendimu, stojantiesiems, turintiems Ukrainos pilietybę, gali būti netaikomas stojamosios studijų įmokos reikalavimas.
1. **ISM pagrindinis priėmimas**
	1. ISM pagrindinio priėmimo metu stojantysis gali pretenduoti į Taisyklių bendrosios dalies 1.2. punkte nurodytas studijų programas ir gauti studijų stipendijas, nurodytas ISM Mokesčio už studijas nuolaidų ir stipendijų skyrimo tvarkoje, jeigu lieka vietų po išankstinio priėmimo.
	2. ISM pagrindinis priėmimas vyksta nuo gegužės 1 iki liepos 21 dienos. Tikslios priėmimo datos priklauso nuo šalies, iš kurios atvyksta kandidatas, ir skelbiamos ISM svetainėje ism.lt/priemimas.
	3. Prašymas studijuoti bakalauro studijų programose pateikiamas Taisyklių bendrosios dalies 4 punkte nurodyta tvarka.
	4. Stojantieji į ISM bakalauro studijas, privalo dalyvauti motyvaciniame pokalbyje. Stojantieji apie motyvacinio pokalbio laiką informuojami asmeniškai elektroniniu paštu arba telefonu.
	5. Stojančių į ISM bakalauro studijų programas pagrindinio priėmimo metu, konkursinį balą sudaro mokomųjų dalykų valstybinių egzaminų įvertinimų arba metinių pažymių, padaugintų iš svertinių koeficientų, suma bei motyvacijos studijuoti įvertinimas. Motyvacijos studijuoti įvertinimo balas yra skaičiuojamas iki 1 balo, taikant 0,1 tikslumą. Formuojant konkursinį balą, ši reikšmė yra pridedama prie mokomųjų dalykų valstybinių egzaminų įvertinimų arba metinių pažymių, padaugintų iš svertinių koeficientų, sumos. Prie apskaičiuoto balo pridedami papildomi balai, vadovaujantis šio priedo 4 punkte nustatyta tvarka.

**Lentelė 2: ISM pagrindinio priėmimo konkursinio balo sandara**

|  |  |  |  |  |  |
| --- | --- | --- | --- | --- | --- |
|  | **I dalykas**  | **II dalykas** | **III dalykas** | **IV dalykas** | **Motyvacija** |
| **Dalykas** | Matematikos egzaminas arba jeigu egzaminas nėra laikytas – ISM matematikos testo įvertinimas. | Gimtosios ar antrosios užsienio kalbos/ istorijos/ geografijos/ biologijos/ informacinių technologijų egzaminas (jei jo nėra, imamas metinis pažymys\*) | Bet kuris kito dalyko, nesutampančio su kitais, egzaminas (jei jo nėra, imamas metinis pažymys\*) | Tarptautinio anglų kalbos egzamino / ISM anglų kalbos testo rezultatas (jei nei vieno nėra, imamas metinis anglų kalbos pažymys\*) | Motyvacinis laiškas ir motyvacinis pokalbis |
| **Svertinis koeficientas arba balai** | 0,4 | 0,2 | 0,2 | 0,2 | Pridedama iki 1 balo, taikant 0,1 tikslumą.  |

\* Dalykų metiniai pažymiai, jei šalyje organizuojami valstybiniai egzaminai ir asmuo nėra jų laikęs, dalinami per pusę.

* 1. Sprendimą dėl priėmimo ir stipendijos skyrimo priima ISM Priėmimo komisija, atsižvelgdama į stojančiojo priėmimo konkursinį balą, sudarytą atitinkamo stojimo etapu.
	2. Motyvacija studijuoti vertinama motyvacinio pokalbio metu, kurį vykdo motyvacinė komisija anglų kalba. Motyvacinę komisiją sudaro ne mažiau kaip 2 nariai, iš kurių bent vienas yra ISM akademinis darbuotojas.
	3. Stojantieji, pasirašę studijų sutartis, per 7 kalendorines dienas nuo sutarties pasirašymo dienos, turi pervesti į ISM sąskaitą 1 (vieno) studijų semestro mokesčio dydžio avansą, kuris yra įskaitomas kaip studijų mokestis. Nutraukus studijų sutartį avansas nėra grąžinamas, išskyrus tuos atvejus, kai nėra pripažįstamas stojančiojo diplomas arba nepasiekiama minimali konkursinio balo riba arba negaunama viza (privaloma pateikti įrodantį dokumentą).Tokiu atveju ISM pasilieka teisę nuskaičiuoti 500 Eur studijų vietos rezervacijos mokestį nuo grąžintinos avanso sumos.

ISM priėmimo komisijos sprendimu, stojantiesiems, turintiems Ukrainos pilietybę, gali būti netaikomas stojamosios studijų įmokos reikalavimas.

1. **ISM papildomas priėmimas**
	1. ISM papildomo priėmimo metu stojantysis gali pretenduoti į Taisyklių bendrosios dalies 1.2. punkte nurodytas studijų programas, jeigu po pagrindinio priėmimo lieka laisvų vietų.
	2. ISM papildomas priėmimas vyksta nuo liepos 22 iki rugpjūčio 15 dienos. Tikslios priėmimo datos priklauso nuo šalies, iš kurios atvyksta kandidatas, ir skelbiamos ISM svetainėje ism.lt/priemimas.
	3. Prašymas studijuoti bakalauro studijų programose pateikiamas Taisyklių bendrosios dalies 4 punkte nurodyta tvarka.
	4. Stojantys į ISM bakalauro studijas, privalo dalyvauti motyvaciniame pokalbyje. Stojantieji apie motyvacinio pokalbio laiką informuojami asmeniškai elektroniniu paštu arba telefonu.
	5. ISM papildomo priėmimo į bakalauro studijų programas datos skelbiamos ISM interneto svetainėje iki einamųjų metų lapkričio 1 d.
	6. Stojančiųjų į ISM bakalauro studijų programas papildomo priėmimo metu, konkursinį balą sudaro mokomųjų dalykų valstybinių egzaminų įvertinimų arba metinių pažymių, padaugintų iš svertinių koeficientų, suma bei motyvacijos studijuoti įvertinimas. Motyvacijos studijuoti įvertinimo balas yra skaičiuojamas iki 1 balo, taikant 0,1 tikslumą. Formuojant konkursinį balą, ši reikšmė yra pridedama prie mokomųjų dalykų valstybinių egzaminų įvertinimų arba metinių pažymių, padaugintų iš svertinių koeficientų, sumos. Prie apskaičiuoto balo pridedami papildomi balai, vadovaujantis šio priedo 4 punkte nustatyta tvarka.

**Lentelė 3: ISM papildomo priėmimo konkursinio balo sandara**

|  |  |  |  |  |  |
| --- | --- | --- | --- | --- | --- |
|  | **I dalykas**  | **II dalykas** | **III dalykas** | **IV dalykas** | **Motyvacija** |
| **Dalykas** | Matematikos egzaminas arba jeigu egzaminas nėra laikytas – ISM matematikos testo įvertinimas. | Gimtosios ar antrosios užsienio kalbos/ istorijos/ geografijos/ biologijos/ informacinių technologijų egzaminas (jei jo nėra, imamas metinis pažymys\*) | Bet kuris kito dalyko, nesutampančio su kitais, egzaminas (jei jo nėra, imamas metinis pažymys\*) | Tarptautinio anglų kalbos egzamino / ISM anglų kalbos testo rezultatas (jei nei vieno nėra, imamas metinis anglų kalbos pažymys\*) | Motyvacinis laiškas ir motyvacinis pokalbis |
| **Svertinis koeficientas arba balai** | 0,4 | 0,2 | 0,2 | 0,2 | Pridedama iki 1 balo, taikant 0,1 tikslumą.  |

\* Dalykų metiniai pažymiai, jei šalyje organizuojami valstybiniai egzaminai ir asmuo nėra jų laikęs, dalinami per pusę.

* 1. Sprendimą dėl priėmimo ir stipendijos skyrimo priima ISM Priėmimo komisija, atsižvelgdama į stojančiojo priėmimo konkursinį balą, sudarytą atitinkamo stojimo etapu.
	2. Motyvacija studijuoti vertinama motyvacinio pokalbio metu, kurį vykdo motyvacinė komisija anglų kalba. Motyvacinę komisiją sudaro ne mažiau kaip 2 nariai, iš kurių bent vienas yra ISM akademinis darbuotojas.
	3. Stojantieji, pasirašę studijų sutartis, per 7 kalendorines dienas nuo sutarties pasirašymo dienos, turi pervesti į ISM sąskaitą 1 (vieno) studijų semestro mokesčio dydžio avansą, kuris yra įskaitomas kaip studijų mokestis. Nutraukus studijų sutartį avansas nėra grąžinamas, išskyrus tuos atvejus, kai nėra pripažįstamas stojančiojo diplomas arba nepasiekiama minimali konkursinio balo riba arba negaunama viza (privaloma pateikti įrodantį dokumentą).Tokiu atveju ISM pasilieka teisę nuskaičiuoti 500 Eur studijų vietos rezervacijos mokestį nuo grąžintinos avanso sumos.
1. **Papildomi balai**
	1. Stojantiesiems į ISM bakalauro studijas papildomi balai yra skiriami, vadovaujantis žemiau pateikta lentele:

 **Lentelė 4: Papildomų balų skyrimas:**

|  |  |
| --- | --- |
| **Kriterijus** | **Balai** |
| Tarptautinių olimpiadų ir konkursų 1 vietų laimėtojams | 0,5 |
| Tarptautinių olimpiadų ir konkursų 2 vietų laimėtojams | 0,4 |
| Tarptautinių olimpiadų ir konkursų 3 vietų laimėtojams | 0,3 |
| Šalies olimpiadų ir konkursų 1 vietų laimėtojams | 0,3 |
| Šalies olimpiadų ir konkursų 2 vietų laimėtojams | 0,2 |
| Šalies olimpiadų ir konkursų 3 vietų laimėtojams | 0,1 |
| **ISM kriterijai 2023/2024 metais skiriant papildomus balus** | **Balai** |
| Gavusiems ISM Verslo klasės baigimo pažymėjimą | 0,3 |
| Turintiems ISM Insider dalyvio pažymėjimą | 0,15 |

* 1. Skiriant papildomus balus, vertinami tik 10–12 klasėse per olimpiadas ir konkursus parodyti pasiekimai. Už to paties dalyko olimpiadą arba tą patį konkursą papildomas balas (didžiausias) pridedamas vieną kartą, už skirtingų dalykų olimpiadas skirti papildomi balai sumuojami vieną kartą. ISM papildomi balai nesumuojami, imamas didžiausias balas. Skiriant ISM numatytus papildomus balus vertinami 11-12 klasėse gauti pasiekimai.

**PRIEDAS 3.**

**PRIĖMIMAS Į BAKALAURO (PIRMOSIOS PAKOPOS) LAISVUOSIUS KLAUSYTOJUS**

* 1. Priėmimas į laisvųjų klausytojų studijas vykdomas įvertinus kandidato pateiktus dokumentus ir likusias laisvas studijų vietas dalykuose. Priėmimas į laisvuosius klausytojus vyksta tik likus laisvų vietų priėmimo metu.
	2. Laisvųjų klausytojų priėmimas į bakalauro studijų dalykus vyksta du kartus per metus. Priėmimas į rudens semestro studijas vykdomas nuo **liepos 1 d. iki rugpjūčio 28 d.** Priėmimas į pavasario semestro studijas vykdomas nuo **sausio 1 d. iki vasario 1 d.**
	3. Dėl galimų klausyti studijų dalykų atitinkamą semestrą stojantysis turi kreiptis į ISM Priėmimo komisiją el. paštu: bs@ism.lt, likus ne mažiau kaip 1 mėn. iki klausytojų priėmimo pradžios.
	4. Priėmimo į laisvuosius klausytojus eiga:
		1. prašymas priimti studijuoti yra pateikiamas [apply.ism.lt](https://my.ism.lt/Account/Login?ReturnUrl=%2F) elektroninėje sistemoje asmenims, kurie anksčiau nestudijavo ISM kaip laisvieji klausytojai. Asmenys, kurie anksčiau jau studijavo ISM kaip laisvieji klausytojai, prašymą studijuoti teikia tiesiogiai ISM Studijų skyriui, užpildydami Rektoriaus įsakymu patvirtintos formos prašymą studijuoti klausytojo statusu ISM.
		2. dokumentų pateikimas [apply.ism.lt](https://my.ism.lt/Account/Login?ReturnUrl=%2F) arba tiesiogiai ISM Studijų skyriui;
		3. stojamosios įmokos apmokėjimas;
		4. pakvietimas studijuoti laisvojo klausytojo statusu;
		5. studijų sutarties pasirašymas.
	5. Kartu su prašymu būtina pateikti šiuos dokumentus:
		1. išsilavinimą įrodančius dokumentus ir jų priedus (diplomai ir jų priedėliai, brandos atestatas ir pan.). Šis reikalavimas taikomas asmenims anksčiau nestudijavusiems laisvojo klausytojo statusu.
		2. asmens tapatybės kortelės ar paso kopiją;
		3. apmokėtos stojamosios studijų įmokos kvitą;
		4. pavardės keitimo dokumento, jei stojančiojo pavardė priėmimo metu yra kitokia, nei nurodyta asmens dokumentuose.
	6. Į ISM bakalauro studijas laisvojo klausytojo statusu priimami asmenys, turintys dokumentais patvirtintą ne žemesnį nei vidurinį ar jį atitinkantį išsilavinimą.
	7. Laisvųjų klausytojų studijų kaina priklauso nuo klausomų kreditų skaičiaus. Vieno bakalauro studijų ECTS kredito kaina nurodyta ISM studijų ir paslaugų kainininke.
	8. Stojamosios studijų įmokos dydis yra skelbiamas ISM interneto svetainėje. Stojamoji studijų įmoka negrąžinama. Ji turi būti sumokėta į ISM sąskaitą rekvizitais, nurodytais Tvarkos bendrosios dalies 5.1. p.
	9. Priėmę kvietimą studijuoti laisvojo klausytojo statusu asmenys su ISM pasirašo laisvojo klausytojo sutartį. Klausytojų studijų pradžia sutampa su rudens arba pavasario semestro studijų pradžia arba klausomo dalyko pradžia.

**PRIEDAS 4.**

**PRIĖMIMAS Į BAKALAURO (PIRMOSIOS PAKOPOS) AUKŠTESNIUS STUDIJŲ KURSUS**

* 1. Stojantieji, įgiję vidurinį ar jam prilygintą išsilavinimą, pageidaujantys tęsti bakalauro studijas po studijų nutraukimo arba studijavę kitose aukštosiose mokyklose, priimami į pirmojo kurso pavasario semestrą ir aukštesnius kursus konkurso būdu.
	2. Priėmimas į aukštesnius kursus vyksta du kartus per metus. Priėmimas į rudens semestro studijas vykdomas **nuo liepos 1 d. iki rugpjūčio 15 d**. Priėmimas į pavasario semestro studijas vykdomas **nuo sausio 1 d. iki sausio 15 d.**
	3. Stojant į aukštesnį studijų kursą įskaitomi ankstesnėse studijose pasiekti studijų rezultatai, vadovaujantis Studijų rezultatų įskaitymo tvarka. Asmeniui studijų programa yra sudaroma pagal tuo metu galiojantį atitinkamos studijų programos modelį.
	4. Prašymai, kurių forma yra tvirtinama Rektoriaus įsakymu, stoti į ISM studijų programos aukštesnį studijų kursą yra tvirtinami po to, kai yra sulaukiamas patvirtinimas dėl įstojimo į pageidaujamą Bakalauro studijų programą. Pagal šių taisyklių 2 priede numatytą paraiškų teikimo eigą turi būti pateikiami išsilavinimą įrodantys dokumentai ir jų priedai (diplomai ir jų priedėliai), jei asmuo nestudijavo ISM.
	5. Kartu su prašymu būtina pateikti šiuos dokumentus:
		1. Išsilavinimą įrodantys dokumentai ir jų priedai (diplomai ir jų priedėliai) arba akademinė pažyma, išduota universiteto, kuriame stojantysis mokėsi dalį studijų.
	6. Priimtiesiems į aukštesnį studijų kursą asmenims studijų pradžia sutampa su rudens arba pavasario semestro studijų pradžia. Esant programų neatitikimui, studentui sudaromas individualus studijų planas, o studijų mokestis skaičiuojamas pagal papildomų studijų paslaugų kainą.

**PRIEDAS 5.**

**ISM ANGLŲ KALBOS TESTO PAVERTIMO Į 10 BALŲ VERTINIMO SKALĘ SCHEMA**

**(galioja ne lr piliečiams)**

|  |  |
| --- | --- |
| **Balas** | **ISM Testas** |
| 10 | 71 or more |
| 9,6 | 69-70 |
| 9,1 | 67-68 |
| 8,6 | 66 |
| 8,2 | 65 |
| 7,6 | 63-64 |
| 7,3 | 61-62 |
| 6,6 | 59-60 |
| 5,6 | 57-58 |
| 5 | 55-56 |
| 4,6 | 53-54 |
| 3,6 | 51-52 |